text: Selleri-suppe på en anden måde.
  For 16 øre hvedeknopper raspes og koges i knapt vand tilligemed 6 store sellerier, indtil disse med lethed lade sig trykke itu. Da udtværes det hele med kødsuppen, koges lidt, gnides gennem et dørslag, derpå gennem en sigte og sættes derefter på ilden med nogle ituskårne hvide rødder; når det koger, sættes smkødboller derpå. Ved anretningen kommes lidt madeira eller hvid vin deri. I mangel af kødboller kan suppen spises med ristet brød.